text: Tre bilbrande på en time
  25 juli 2011 kl. 07.32
  To stjålne biler blev brændt af - og en tredie brændte i forbindelse med et solo-uheld på mindre end en time i nat. Bilbrandene skete ved Holsted, Vamdrup og Løsning.
  Første bilbrand var ved rundkørslen påRibevej i Løsning kl. 2.21. En personbil med stjålne nummerplader var sat i brand.
  Også brand nr. to - kl. 2.58 - har forbindelse med tyveri. Det var en personbil, der blev brændt af på rastepladsen på motorvejen ved Holsted. Politiet kan konstatere, at der er stjålet effekter fra den udbrændte bil.
  Sidste brand var på Ødisvej i Vamdrup kl. 3.14. En mandlig bilist kørte galt i et solo-uheld - og i den forbindelse brød bilen i brand. Bilisten slap uskadt fra uheldet...
  
  Her skete bilbrandene
  Vis Bilbrand  på et større kort
  